Silloin nähdään Ihmisen Pojan tulevan pilven päällä -
suuressa voimassaan ja kirkkaudessaan.
Kun nuo tapahtumat alkavat, nostakaa rohkeasti päänne pystyyn, -
sillä teidän vapautuksenne on lähellä."
Hän esitti heille myös vertauksen: -
"Katsokaa viikunapuuta, tai mitä puuta tahansa.
Kun näette sen puhkeavan lehteen, te tiedätte ilman muuta, -
että kesä on jo lähellä.
Samalla tavoin te nähdessänne tämän tapahtuvan tiedätte, -
että Jumalan valtakunta on lähellä.
Totisesti: tämä sukupolvi ei katoa ennen kuin kaikki tämä tapahtuu.
Taivas ja maa katoavat, mutta minun sanani eivät katoa.
"Pitäkää varanne, etteivät juopottelu ja päihtymys tai jokapäiväisen elämän -
huolet turruta teitä, niin että se päivä yllättää teidät niin kuin ansa.
Sitä päivää ei vältä yksikään, joka maan päällä elää.
Pysykää siis alati valveilla ja rukoilkaa itsellenne voimaa, -
jotta selviäisitte kaikesta siitä, mikä on tapahtuva, -
ja kestäisitte Ihmisen Pojan edessä."
Päivät Jeesus opetti temppelissä, mutta illalla hän aina lähti sieltä ja -
vietti yönsä vuorella, jota sanotaan Öljymäeksi.
Jo varhain aamulla kansa tuli temppeliin -
hänen luokseen kuulemaan häntä.
Happamattoman leivän juhla, jota kutsutaan myös pääsiäiseksi, -
oli jo lähellä.
Ylipapit ja lainopettajat miettivät miettimistään, millä keinoin saisivat -
Jeesuksen raivatuksi tieltä, sillä he pelkäsivät kansaa.
Silloin meni Saatana Juudakseen, jota kutsuttiin Iskariotiksi; -
hän oli yksi kahdestatoista opetuslapsesta.
Hän lähti ylipappien ja temppelivartioston päällikköjen luo -
ja keskusteli heidän kanssaan siitä, miten toimittaisi -
Jeesuksen heidän käsiinsä.
He ilahtuivat ja tarjosivat hänelle rahaa.
Juudas suostui tarjoukseen ja etsi nyt sopivaa tilaisuutta saattaakseen -
Jeesuksen heidän käsiinsä kaikessa hiljaisuudessa.
Sitten tuli se happamattoman leivän päivä, -
jona pääsiäislammas oli teurastettava.
Jeesus lähetti Pietarin ja Johanneksen kaupunkiin ja -
sanoi heille: "Menkää valmistamaan meille pääsiäisateria."
He kysyivät: "Minne tahdot meidän valmistavan sen?"
Hän sanoi: "Kun tulette kaupunkiin, teitä vastaan tulee -
vesiruukkua kantava mies. Seuratkaa häntä.
Menkää siihen taloon, johon hän menee, -
ja sanokaa talon isännälle: 'Opettaja kysyy sinulta, missä on huone, -
jossa hän voi syödä pääsiäisaterian opetuslastensa kanssa.'
Isäntä osoittaa teille yläkerrasta suuren huoneen, -
jossa on kaikki järjestettynä. Valmistakaa sinne ateria."
He lähtivät matkaan, ja kaikki kävi niin kuin Jeesus oli heille sanonut.
He valmistivat pääsiäisaterian.